Dzokerai Kubasa Izvozvi:Hurumende Inoudza Vana Chiremba Vari Kuramwa Mabasa
Asi vana chiremba vari kuramwa mabasa vanoti kunyange hazvo hurumende yavakutaura neizwi gobvu, ivo pachavo havasi kuzotsikunyuka pavam
Hurumende inonzi yaudza vana chiremba neChitatu kuti vadzokere kubasa, vosiyana nenyaya yavo yekuramwa mabasa. Hurumende yati vana chiremba vanoramba vachiramwa mabasa, vari kudzingwa basa zvachose. Mutevedzeri wegurukota rezve hutano, Dr Edwin Mguti, vanoti hurumende yagadzirisa zvichemo zvavana chirembo, zvekuti mari dzvavo vachadziwana mukupera kwemwedzi uno. Asi vamiriri vavana chiremba vari kuramwa mabasa, vaudza Studio 7 kuti pamusangano wavaita neChitatu, vabvumirana kuti havasi kudzokera kubasa, kusvika zvichemo zvavo zvagadziriswa nehurumende. Mutori wenhau dzeStudio7, Carole Gombakomba, ataura naDr Muguti, kuitira kuti vatsanangure mafambiro enyaya iri mudariro iyi.. Zvichakadaro,vana mukoti vepa Harare Hospital, Mpilo ne United Bulawayo Hospitals vanonziwo vari kuenderera mberi nekuramwa mabasa. Mmwe mukoti ataura neStudio 7, ati hapana hurukuro dzati dzaitwa pakati pavana mukoti negurukota rinoona nezvehutano, Dr David Parirenyatwa nezvenyaya iyi. Mashoko atiri kutambira anoti zvinhu hazvina kumira zvakanaka muzvipatara, uye vana chiremba vepamusoro, vari kuramba vachinyunyuta nepamusoro pezviri kuitika izvi, sezvo zvava kuita kuti vawandirwe nebasa. Carole Gombakomba weStudio7 aita zvakare hurukuro na Dr Chris Mushonga, mumwe chiremba wepamusoro muzvipatara zvehurumende muHarare, kuti tinzwe zviri kuitika muzvipatara. Dzimwe nhau kubva ku Studio 7...